| Medaljeoversikt |
| --- |
| Konkurrerte for Sveits’ flagg Sveits |
| Friidrett |
| Friidrett Europacupen i mangekamp (Super League) |
| Sølv | 2017 Tallinn, Estland |  Sjukamp |
| Friidrett Junior-EM i friidrett |
| Sølv | 2017 Grosseto, Italia |  Sjukamp |
| Friidrett Ungdoms-VM i friidrett |
| Gull | 2015 Cali, Colombia |  Sjukamp |

**Géraldine Ruckstuhl** (født 24. februar 1998 i Altbüron) er en sveitsisk friidrettsutøver som konkurrerer i mangekamp. Hun ble ungdomsverdensmester i sjukamp i 2015, og fikk sølv i sjukamp under Europacupen i mangekamp 2017, der Sveits deltok i Super League.

Idrettskarriere
---------------

### 2015

Ruckstuhl vant høydehopp og kulestøt i juniorklassen under det sveitsiske mesterskapet i friidrett innendørs i februar 2015. Hun deltok i Ungdoms-VM i friidrett 2015 i Cali i Colombia, og vant der sjukampen med 6037 poeng, som var ny personlig rekord og mesterskapsrekord. I det sveitsiske mesterskapet i friidrett utendørs kom hun på fjerdeplass i spydkast.

### 2016

Hun vant femkamp under det sveitsiske mesterskapet i mangekamp innendørs i 2016. I det sveitsiske juniormesterskapet innendørs vant hun kulestøt og lengdesprang i U20-klassen, og hun kom på andreplass i høydehopp og fjerdeplass på 60 meter hekk.

I det sveitsiske mesterskapet utendørs satte hun personlig rekord i spydkast, med 51,43 meter, og fikk bronse. Hun deltok også i det sveitsiske U20-mesterskapet i friidrett, der hun vant kulestøt med ny personlig rekord på 13,53 meter. I tillegg vant hun spydkast, og kom på andreplass i høydehopp og tredjeplass i lengdehopp. I diskos kom hun på femteplass. Hun vant sjukamp i U20-klassen under det sveitsiske mesterskapet i mangekamp, med 5835 poeng, foran Fiona Ribeaud og Eleonora De Putti.

Hun deltok i spydkast under Junior-VM i friidrett 2016, og kom der på sjuendeplass.

### 2017

I det sveitsiske U20-mesterskapet innendørs vant Ruckstuhl høydehopp og kulestøt, og kom på andreplass i lengdehopp, på 60 meter og 60 meter hekk.

Under Hypo-Meeting i slutten av mai satte hun ny sveitsisk rekord i sjukamp, med 6291 poeng. Underveis satte hun også sveitsisk rekord i spydkast, med 58,31 meter. Den sveitsiske rekorden i sjukamp mistet hun til Caroline Agnou i juli, da hun greide 6330 poeng. Sjukampen under U20-EM i friidrett 2017 ble en duell mellom Ruckstuhl og ukrainske Alina Shukh, der Ruckstuhl igjen forbedret den sveitsiske rekorden til 6357 poeng, men Shukh vant U20-mesterskapet med en poengsum på 6381 poeng. 

Sveits deltok i First League (nest øverste divisjon) i Lag-EM i friidrett 2017, og Ruckstuhl kom der på sjetteplass i spydkast. Sveits deltok i Super League i Europacupen i mangekamp 2017, der hun kom på andreplass med 6134 poeng, kun slått av Alina Shukh.

Hun deltok i VM i friidrett 2017, og kom der på ellevteplass i sjukamp.

Referanser
----------

1. ↑   World Athletics Database, World Athletics utøver-ID 291814, oppført som G&#233;raldine Ruckstuhl[Hentet fra Wikidata]
2. 1 2  Tages-Anzeiger - *Erst Notoperation am Darm, nun Königin*, besøkt 8. november 2017.
3. ↑  FREI'S Schulen - *Géraldine Ruckstuhl erneut Doppel-Schweizermeisterin* Arkivert 9. november 2017 hos Wayback Machine. besøkt 8. november 2017.
4. ↑  IAAF - *9th IAAF World Youth Championships 2015 - Heptathlon Girls* Arkivert 26. oktober 2018 hos Wayback Machine. besøkt 8. november 2017.
5. ↑  Swiss Athletics - *SM Elite 2015*, besøkt 8. november 2017.
6. ↑  Swiss Athletics - *SM Mehrkampf Halle, Magglingen*, besøkt 8. november 2017.
7. ↑  Swiss Athletics - *SM Halle Nachwuchs 2016*, besøkt 8. november 2017.
8. ↑  Swiss Athletics - *SM Elite 2016*, besøkt 8. november 2017.
9. ↑  Swiss Athletics - *SM U20/U23 2016*, besøkt 8. november 2017.
10. ↑  Swiss Athletics - *SM Mehrkampf 2016*, besøkt 8. november 2017.
11. ↑  Swiss Athletics - *SM Halle Nachwuchs 2017*
12. ↑  Vlick - *19-jährige Ruckstuhl stellt zweimal Schweizerrekord auf*, besøkt 8. november 2017.
13. ↑  European Athletics - *European Combined Events Team Championships Super League - Tallinn 2017*, besøkt 8. november 2017.

Eksterne lenker
---------------

* (de) Offisiell hjemmeside
* (en) Géraldine Ruckstuhl – World Athletics Rediger på Wikidata
* (en) Profil hos European Athletics
* (en) Profil hos All-Athletics Arkivert 8. november 2017 hos Wayback Machine.